b'\n_START_ARTICLE_\nMarsov meteorit\n_START_PARAGRAPH_\nMarsov meteorit je meteorit, ki ima izvor na Marsu. To pomeni, da je to snov, ki je bila izvr\xc5\xbeena s povr\xc5\xa1ine Marsa pri trku meteoroida (ali drugega nebesnega telesa) in je bila pozneje najdena na povr\xc5\xa1ini Zemlje kot meteorit. Po svoji zgradbi so ahondritski (kamniti) meteoriti._NEWLINE__NEWLINE_Kot meteorit z Marsa so identificirali samo 34 na Zemlji najdenih meteoritov. Marsove meteorite v\xc4\x8dasih imenujemo tudi SNC meteoriti (meteoriti skupin z imeni Shergottites, Nakhlites, Chassignites).\n_START_SECTION_\nZgodovina\n_START_PARAGRAPH_\nV letu 1983 je Smith s sodelavci predpostavil, da imajo meteoriti iz skupine SNC (\xc5\xa1ergotiti, nakliti in \xc4\x8dasigniti) svoj izvor na Marsu. Ugotovili so, da se njihove kemi\xc4\x8dne, izotopske in petrolo\xc5\xa1ke zna\xc4\x8dilnosti ujemajo z lastnostmi, ki so jih pripisovali kamninam na Marsu. Koncem leta 1983 je Bogard s sodelavci opazil, da je koncentracija razli\xc4\x8dnih \xc5\xbelahtnih plinov v \xc5\xa1ergotitih podobna kot jih je dalo opazovanje iz vesoljskega plovila Viking v atmosferi Marsa. V letu 2000 so Trieman, Gleason in Bogard  podali vse dokaze na podlagi katerih lahko trdimo, da imajo omenjeni meteoriti svoj izvor res na Marsu.'